Nageregte wat enige soettand se mond sal laat water - Woodlands Boulevard Blog
Nageregte wat enige soettand se mond sal laat water
November 22, 2018 0 Comments 272 Views0 Likes
Prev Hoe om jou geld verder te laat gaan die maand22 November 2018Next What do people say about Black Friday?22 November 2018
Om heeldag blootgestel te wees aan die wonderlike geure en reuke van ons plaaslike restaurante is tog te lekker. Orals waar jy kyk is daar vrolike mense wat lekkernye geniet en hierdie maand het ons besluit om die disse eerstehands te probeer. Ons kan onsself darem vreeslik vergaap aan die disse wat bord-na-bord by die kombuis deure uitgestoot word en dis hoekom ons nou vir jou vier van ons gunsteling nageregte hieronder lys. Hierdie maand het ons ‘n verrassing waarna elke soettand sal smag – nagereg, maar nie net enige nageregte nie. Van ligte, vrugte geregte tot romerige, sjokolade gesprinkelde nommertjies – dit was regtig nou net ‘n plesier vanaf die eerste lepel vol tot die laaste krieseltjie.
Wok n Roll | Gai Daan Zai (Bubble waffle)
Wie sou kon raai dat Hong Kong nageregte so ‘n indruk op ons sou los – en so kleurvol is. Vars vrugte met ‘n geurige wafel gevul met vanilje roomys en sjokolade sous is een van Wok n Roll se nuutste spyskaart items. Ons was gelukkig genoeg om te sien hoe hierdie nommertjie in die kombuis aan mekaar geslaan word en ons monde het gewater teen die tyd wat ons die kombuis verlaat het. Elke porsie begin met ‘n hand-gevormde wafel, krakerig aan die buitekant maar sag en vars aan die binnekant, volgende word die wafel met twee lepels roomys gevul, seisoenale vrugte, wafer stokkies en verdrink in sjokolade sous.
Hong Kong bubble waffle word met gluten gemaak
Roomys bevat koeimelk
Seisoenale vrugte (ons het perskes, aarbeie enpynsapple ontvang)
Regte-egte sjokolade sous
R79 per porsie
Hierdie nagereg is presies so groot soos die prentjie wil voorgee en ons raai aan dat jy ‘n maat saamneem voor jy hierdie nagereg probeer aandurf. Dit is definitief elke sent werd – yum! Die vrugte gee ‘n lekker varsheid en kleur aan die dis waar die sjokolade dit net lekker soet maak. Ons was mal oor hoe pret hierdie dis was en dit het elkeen van ons boksies gemerk.
Woolworths Café | Sout-karamel gebakte kaaskoek
Volgende op die lys is Woolworths Café of Woolies Café. Net soos by Wok n Roll het die sjef met sy talent gespog en sommer dadelik aanbeveel dat ons hierdie kaaskoek probeer – die top verkoper! Laat ons net een ding mooi verstaan, kaaskoek is nie een van hierdie skrywer se gunsteling nageregte nie maar na een proe was ek hooked. ‘n Kombinasie van geure en teksture het ons onkant gevang. Als was so lekker vanaf die dekadente, romerige koek wat effens suur was tot die soet-sout karamel glaze en krakerige amandels – wat ‘n fantastiese ervaring!
Gemaak met die koeimelk
Gemaak met eier
Gemaak met neute
R52 per sny
‘n Vreeslike lekker en roomerige nagereg met ‘n sterk sout-karamel smaak wat hierdie skrywer se oë oopgemaak het om weer kaaskoek te probeer. Ons stel voor dat elke persoon aan tafel definitief sy eie sny bestel want dit was regte heeltemal te lekker om te deel.
O’Galito | Ferrero Rocher sjokoladekoek
Sagte, fluitende musiek het ons ontmoet die oomblik wat ons by die pragtige, moderne restaurant ingestap het. Sommer van die begin af het die geure van die kombuis ons ingelok, maar ons was nie gereed vir wat op ons gewag het nie – hoe bedien mens ‘n sjokolade koek so deftig op? O’Galito het vir ons ore aangesit! Warm en koud, dis hoe hierdie sjokoladekoek beskryf word. Vandat die lepel die eerste merkie in die koek gemaak het kon ons nie die lepel neersit nie. Hierdie stuk (en ja dis ‘n aansienlike groot porsie) was vars, swaar en perfek gebak. Die koek is gemaak met ‘n dik, swaar sjokolade sous en vanilje roomys om die swaarheid te breek. Hierdie het ons sintuie aan die partytjie laat gaan! Maar indien jy nog nie oortuig is nie: die koek word gekroon met ‘n balletjie Ferrera Rocher, effens gesmelt as gevolg van die varsgebakte koek.
Gemaak met koeimelk
Vars vrugte is seisoenaal (ons het kiwi en aarbeie gehad)
Vars gemaakte sjokolade sous
Sjokoladekoek word op die perseel gebak
R69 per porsie
Ons was so in ons skik met die plomp sjokolate koek, vars vrugte en ‘n lekker vet marshmellow. Die warm-koud, romerig en soet kombinasies is ‘n definitiewe MOET vir enige iemand wie van sjokolade hou. Dit is presies hoe ‘n sjokolade koek moet proe – en meer.
Wimpy | Milkybar gemengde bessies gourmet melkskommel
Die laaste stop van die dag was by Wimpy en wie kan nou eerlikwaar se dat hulle nie ‘n heerlike koue melkskommel geniet na ‘n lang dag van rondloop en inkopies doen nie? Wimpy het ‘n lang staande reputasie vir fantastiese koffie, kos en ja, melkskommels. Maar ons was nie opsoek na net enige melkskommel nie, o nee. Ons hou van ietsie anders – ‘n soet-suur opsie. Mens kan nooit verkeerd gaan met ‘n Wimpy melkskommel nie: dik, romerige tekstuur, vol komplimenterende smake. Ons kon nie anders as om die Milkybar gemengde bessies gourmet te kies nie. Hierdie drankie is die perfekte somer melkskommel, met ‘n bessie ontploffing in elke mondvol, yskoud en opgevul met spuitroom en Milkybar sjokolade.
Papier strooitjies (environmentally friendly)
Wimpy het ook ander melkskommels soos die Classic Shakes (sjokolade, aarbei, lime, piesang, vanilje, koffie en Milo)
Daar is twee ander melkskommels in die Gourmet Shake reeks: Barone Gourmet Shake, Peanutbutter Toffee Gourmet Shake
90 – R44.90 per melkskommel
Ons was mal oor die kombinasie van bessies en sjokolade. Soms kan dit ‘n bietjie TE soet wees maar die soet-suurheid van die bessies was ‘n heerlike kombinasie. Maar wees gewaarsku: jy gaan verseker elke bietjie wil opslurp. Ons dink dis die perfekte rede om sommer nog ene vir die pad te bestel!
Woodlands het werklik ‘n groot verskeidenheid van heerlike nageregte en na ‘n propvol dag van proe is ons soet van kop tot tone. Wat is jou gunsteling Woodlands nagereg?